Столичната полиция издирва Клементина Кирилова Николова, която е в неизвестност от 8 януари.

Клементина е на 19 години, от София, с адрес в ж.к. "Люлин". Тя е в неизвестност от 8 януари, когато за последно е била забелязана пред сградата на Нов Български Университет в квартал "Овча купел".

Клементина е висока около 160 см., с нормално телосложение, сини очи и с права, кестенява коса, дълга до раменете. Тя е била облечена с бежова шуба, кафяви ботуши и тъмни дънки.

Хората, които разполагат с информация за 19-годишната Клементина, могат да се обадят на телефони 112, 02/9821760, 02/9821755 или в най близкото поделение на МВР.